CELEX: 62006TN0355
Language: et
Date: 2006-12-05 00:00:00
Title: Kohtuasi T-355/06: 5. detsembril 2006 esitatud hagi — Koninklijke BAM Groep versus komisjon

27.1.2007   
            
            
               ET
            
            
               Euroopa Liidu Teataja
            
            
               C 20/23
            
         5. detsembril 2006 esitatud hagi — Koninklijke BAM Groep versus komisjon
   (Kohtuasi T-355/06)
   (2007/C 20/34)
   Kohtumenetluse keel: hollandi
   Pooled
   
      Hageja: Koninklijke BAM Groep NV (esindajad: advokaadid M. B. W. Biesheuvel ja J. K. de Pree)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada EÜ artikli 81 kohaldamise menetluses (juhtum nr. COMP/38.456 — bituumen — Madalmaad) tehtud komisjoni 13. septembri 2006. aasta otsus C(2006) 4090 (lõplik) vähemalt selles osas, kus tuvastatakse, et hageja on rikkunud EÜ artiklit 81 ning nendes osades, kus seetõttu on hagejale määratud rahatrahv, kus hageja on kohustatud rikkumise lõpetama ning vältima tulevikus kõiki artiklis 1 nimetatud tegevusi või käitumisi, millel on sama või sarnane eesmärk või sama või sarnane mõju, ning hagejat puudutavas osas;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja vaidlustab EÜ artikli 81 kohaldamise menetluses (juhtum nr. COMP/38.456 — bituumen — Madalmaad) tehtud komisjoni 13. septembri 2006. aasta otsuse, millega hagejale määrati EÜ artikli 81 rikkumise eest rahatrahv.
   Oma hagi toetuseks tugineb hageja sellele, et komisjon on rikkunud EÜ artiklit 81 ja määruse nr 1/2003 artiklit 7 ning artikli 23 lõiget 2, kuna komisjon on eeldanud, et hageja on rikkunud EÜ artiklit 81. Komisjon on vääralt pidanud hagejat kui emaettevõtjat vastutavaks tütarettevõtja väidetava rikkumise eest.
   Teise võimalusena väidab hageja, et komisjon on ebaõigelt määranud tema rahatrahvi suuruse. Komisjon lähtus rahatrahvi määramisel kahe aasta ja viie kuu pikkusest ajavahemikust, mil hagejale kuulus 100 % BAM NBM'i osadest, kuid tegelikult oli tegemist ühe aasta ja viie kuu pikkuse ajavahemikuga.